**14.09.2021**

**E-pasta nosaukums**

Par imūnsupresēto personu vakcināciju pret Covid – 19 ar papildu devu

**E-pasta teksts**

Nacionālais veselības dienests (turpmāk – Dienests) informē, ka Imunizācijas valsts padome (turpmāk – IVP) rekomendē vakcināciju pret Covid-19 ar papildu devu tām personām, kas pielīdzināmas slimības vai terapijas izraisītas augstas imūnsupresijas pacientiem:

• Aktīva vai nesena terapija pacientiem ar solido orgānu audzējiem vai hematoonkoloģiskām saslimšanām;
• Pacienti pēc solido orgānu vai hematopoētisko cilmes šūnu transplantācijas;
• Smags primārs imūndeficīts;
• HIV infekcija ar CD4 šūnu skaitu <50;
• Aktīva terapija ar kortikosteroīdiem augstās devās, alkilējošiem medikamentiem, antimetabolītiem, TNF blokatoriem un citiem imūnsupresējošiem vai  imūnmodulējošiem bioloģiskajiem preparātiem;
• Pacienti ar ilgstošu dialīzi.

Dienests  ģimenes ārsta reģistrēto vakcinēto personu aptveres sarakstā iekļaus papildus aili ar atzīmi imūnsupresēta persona, kas tiks atlasīta no datu bāzēm atbilstoši IVP norādītiem kritērijiem. Tā kā atlasītie dati var precīzi neatspoguļot personas veselības stāvokli vai atsevišķos gadījumos to neatpazīt, lēmumu – vai persona ir augsti imūnsupresēta un ir rekomendējama vakcinācija pret Covid ar papildu devu, pieņem ārsts.

Dienests plāno sarakstā iekļautās personas informēt par saziņas nepieciešamību ar ģimenes ārstu par Covid-19 vakcināciju.

Vakcinācija pret Covid – 19 ar papildu devu veicama ar jebkuras tehnoloģijas Eiropā pret Covid-19 apstiprinātu vakcīnu, neatkarīgi no primārajai imunizācijai izmantotās vakcīnas pret Covid-19 tehnoloģijas.

Vakcinācija pret Covid – 19 ar papildu devu rekomendējama **sākot ar 28. dienu pēc otrās devas saņemšanas** (Janssen Covid-19 vakcīnai sākot ar 28. dienu pēc pirmās (vienīgās) devas saņemšanas) vai vēlāk, izvērtējot imūnsupresijas pakāpi, kā arī nepieciešamības gadījumā jautājumu izskatot ārstu konsīlijā.

|  |  |
| --- | --- |
| **Veikta vakcinācija pret Covid – 19**  | **Vakcinācija pret Covid – 19 ar papildu devu** |
| Rekomendācija -primārā izvēle | Rekomendācija -nākamā izvēle |
| Pfizer – BioNtecH (Comirnaty) (1.un 2.deva) | Vakcīna, ar kuru uzsākts vakcinācijas process, ja ir pieejama | Jebkura cita vakcīna, kas ir pieejama |
| Moderna (Spikevax) (1.un 2.deva) |
| *Johnson&Johnson* vakcīna Janssen (1.deva) |
| Astra Zeneca (Vaxzevria) (1.un 2.deva) |

**Lūdzam aktīvi sazināties ar praksē reģistrētām imūnsupresīvām personām un aicināt pacientus  saņemt Covid-19 vakcīnas papildus devu**  savā praksē vai ārstniecības iestādē, ar kuru Jums ir vienošanās par pacientu vakcināciju.

Izņēmuma gadījumā, ja persona vēlas saņemt vakcināciju citā ārstniecības iestādē, personai tiek izsniegts nosūtījums Covid-19 vakcinācijai, norādot, ka nepieciešama Covid-19 vakcīnas papildus deva augsti imūnsupresētai personai.

Dienests ir aicinājis Rīgas Austrumu klīniskās universitātes slimnīcas (RAKUS), Paula Stradiņa klīniskās universitātes slimnīcas (PSKUS), Bērnu klīniskās universitātes slimnīcas (BKUS), Vidzemes slimnīcas, Daugavpils reģionālā slimnīcas, Liepājas reģionālā slimnīcas, Ziemeļkurzemes reģionālā slimnīcas, Rēzeknes slimnīcas, Jēkabpils reģionālā slimnīcas ārstējošos ārstus – speciālistus, sniedzot konsultācijas par slimības gaitas norisi vai citus veselības aprūpes  pakalpojumus, kas rada augstu imūnsupresīvu stāvokli personām, rekomendēt Covid-19 vakcīnas papildu devu  saņemt  slimnīcā jau konsultācijas dienā.

Reģistrējot vakcinācijas faktu e veselībā, zemāk norādītos imūnsupresētām personām, kas saņem papildus Covid-19 vakcīnas devu  jānorāda:

|  |  |
| --- | --- |
| *Potes/ Devas kārtas numurs*  | *3 vai 2( ja persona vakcinēta ar Janssen)* |
| *Vakcinācijas procesa posms*  | *3 vai 2 (ja persona vakcinēta ar Janssen)* |
| *Indikācija*  | *Imūnsupresēta persona* |

Latvijas Imunizācijas valsts padome rekomendē vakcināciju plānot savlaicīgi un starp Covid-19 un citām vakcīnām ievērot 14 dienu intervālu, taču, ja kādu apsvērumu dēļ ir **nepieciešams ievadīt Covid-19 un citas vakcīnas vienlaicīgi, tad to drīkst darīt**. Vienlaicīga citu vakcīnu ievade kopā ar Covid-19 vakcīnu varētu būt attiecināma uz situācijām, kad abu vakcīnu ievade ir būtiska un neatliekama, piemēram, vakcīna pret gripu, pneimokoku infekciju, pirms paredzamas imūnsupresijas. Ja nepieciešams ievadīt vairākas vakcīnas vienlaicīgi, katra injekcija būtu jāveic citā injekcijas vietā. Pusaudžiem un pieaugušajiem deltveida muskuli drīkst izmantot vairāk nekā vienai intramuskulārai injekcijai, kas tiek ievadīta dažādās muskuļa vietās ar vismaz 2,5 cm atstarpi.

Dienests informē, ka ir veikti atbilstoši grozījumi Covid-19  vakcinācijas rokasgrāmatā.

Saite uz jauno rokasgrāmatas versiju Dienesta tīmekļa vietnē:

[https://www.vmnvd.gov.lv/lv/vakcinacijas-rokasgramata-informativais-materials-vakcinacijas-veicejiem](https://eur03.safelinks.protection.outlook.com/?url=https%3A%2F%2Fwww.vmnvd.gov.lv%2Flv%2Fvakcinacijas-rokasgramata-informativais-materials-vakcinacijas-veicejiem&data=04%7C01%7CAnita.Zolmane%40vmnvd.gov.lv%7Ceca477d5b6834c22f6e608d977682435%7Cdbc9012d628b43d4b1908a730f7e1e96%7C0%7C0%7C637672111442175084%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=SWHG8WMhNCauKi6gGpLXVFWZB0P1vGhzihGq2DwWveM%3D&reserved=0)